Tamiḍrant  asugnan * d tagetnamkant, tesɛa inumak yemxalafen seg umaru ɣer wayeḍ, seg taɣult* ɣer tayeḍ. Inagmayen gren tamawt belli tabadut n tmiḍrant-a tɛedda-d seg waṭas n talliyin i wakken ad d-taweḍ ɣer tbadut n wassa, ɣef waya qbel ad d-nefk tabadut i ɣef ara nebnu amhil-nneɣ, yessefk fell-aɣ ad d-nawi awal ɣef umezruy d unerni n tbadut n tmiḍrant-a, deg waya ad nsenned ɣef tezrawt i iga Amsata SENE, s uzwel  les structures anthropologiques de limaginaire en afrique noire traditionnelle , deg-s yebḍa amezruy n unerni n tbadut n usugnan ɣef kraḍ n talliyin. Ad d-nemmeslay ɣef yal tallit s tewzel.